Menu
e-shop
Maďarsko patrí medzi krajiny, ktoré lepšie kontrolujú kvalitu výrobkov zaradených do predaja. Vlani alarmovalo Maďarsko v rámci systému rýchleho varovania pre potraviny a krmivá najčastejšie z členských krajín Európskej únie (EÚ).
Podľa tlačovej agentúry MTI to v Bruseli povedal európsky komisár pre oblasť zdravia Tonio Borg. Tento maltský politik oznámil, že vlani až 56% podnetov pochádzalo z piatich členských krajín únie - Maďarska, Bulharska, Španielska, Nemecka a zo Spojeného kráľovstva.
Tonio Borg zdôraznil, že táto skutočnosť neznamená, že by sa v uvedených krajinách dostalo na trh viac nebezpečných výrobkov, ale že tieto krajiny zrejme lepšie preverujú výrobky na trhu. (tasr)